МОТИВИ 
към проект на Наредба № Н
[bookmark: to_paragraph_id43186637]за придобиване на квалификация по професията „Сержант (Старшина за ВМС) – командир

Причини, които налагат приемането на нормативния акт
С настоящата наредба се приема Държавен образователен стандарт (ДОС) за придобиване на квалификация по професията „Сержант (Старшина за ВМС) – командир“, включена в Списъка на професиите за професионално образование и обучение по чл. 6 от Закона за професионалното образование и обучение, утвърден със Заповед № РД09-2230 от 09.08.2024 г. на министъра на образованието и науката.
Проектът на ДОС е разработен за осигуряване на системна и ефективна подготовка на сержантския и старшинския състав за изпълнение на командни, лидерски и организационно-управленски функции във Въоръжените сили на Република България. Стандартът отчита съвременните изисквания към оперативната ефективност, внедряването на нови технологии, системи за управление и въоръжение, както и необходимостта от военнослужещи с професионални знания, умения и компетентности за ефективно командване на подчинен личен състав.
Наредбата се издава на основание чл. 95, ал. 4 от Закона за отбраната и въоръжените сили на Република България.

Цели на нормативния акт
Проектът цели създаване на съвременен, целенасочен и практически ориентиран модел за професионална подготовка и придобиване на квалификация по професията „Сержант (Старшина за ВМС) – командир“.
Стандартът ще осигури условия за придобиване на знания, умения и компетентности, необходими за ефективно изпълнение на командни, лидерски и организационно-управленски функции в структурите на Въоръжените сили на Република България.

Очаквани резултати 
Прилагането на ДОС ще въведе единни изисквания за придобиване на професионални знания, умения и компетентности, както и обективни критерии и средства за оценяване на резултатите от ученето.
Определят се изисквания към материалната база и квалификацията на обучаващите, гарантиращи ефективен учебен процес и съвременна учебна среда.
[bookmark: _GoBack]Очаква се подготовка на висококвалифицирани сержанти и старшини, способни да изпълняват отговорни командни функции и да ръководят подчинен личен състав в условията на съвременните военни предизвикателства.
Финансови и други средства, необходими за прилагането на нормативния акт
Предложеният проект на акт не води до въздействие върху държавния бюджет. За неговото прилагане няма да е необходимо разходването на допълнителни бюджетни средства.
Анализ за съответствие с правото на Европейския съюз
Проектът на Наредба не съдържа разпоредби, транспониращи актове на институциите на Европейския съюз, поради което не е приложена таблица на съответствието с правото на Европейския съюз.

